text: To tyve anholdt med en taske tyvekoster
  11 april 2017 kl. 03.46
  To personer blev anholdt natten til torsdag med en taske, der indeholdte en stjålet lampe og diverse værktøj. En tredje person stak af fra stedet.
  En patrulje fra Syd- og Sønderjyllands Politi fandt natten til tirdag en gruppe på tre personer ved Rødekro mistænkelige. Politiet valgte at rette henvendelse til personerne, hvorefter den ene valgte at stikke af - de to andre blev anholdt.
  - De havde en taske med en stjålet kobberlampe, og det vi vil betegne som indbrudsværktøj. Vi fandt også lidt narko, siger Erik Lindholdt, vagtchef ved Syd- og Sønderjyllands Politi, til TV SYD.
  De to anholdte sidder i politiets varetægt, indtil efterforskerne møder ind. De skal tage stilling til, om personerne skal undersøges yderligere, fortæller vagtchefen. Politiet har pt. ikke spor af den person, som nåede at stikke af.
  Patrulje fik i nat fat i 2 lysky personer v/Rødekro. Intet rent mel i tasken, men derimod stjålet kobberlampe og indbrudsværktøj #politidk
  
  